《病虎行》
宋代·刘大方

海北愁云无从裂，风如追兵雪如撒。哀者老虎病无力，百尺泉源都冻绝。

山中牛羊竟不来，牙爪寂寂伤饥渴。万里兵刃色惨悽，獐娇鹿倨豺狼悦。

安得肉食复如初，平地纷纷羽毛血。一吼千年白日寒，群兽幽忧心骨折。

如今缠病未能兴，长戈硬弩无相杀。世上青山不敢生，青山尽是狐狸穴。

作者简介：刘大方，维州昌都（今四川理县）人。曾因罪流放海上，后回故里。事见《青琐高议》别集卷七。今录诗三首。